హౌర్ ఆఫ్ కోడ్ | డాన్స్ పార్టీ: ప్రాపర్టీస్
నా పేరు మరియా
నేను వాషింగ్టన్ యూనివర్సిటీలో జూనియర్ ని
మరియు అమెజాన్ ఫ్యూచర్ ఇంజినీరును కూడా.
నాకు కంప్యూటరు పరిజ్ఞానము అంటే చాలా ఇష్టం
ఎందుకంటే అది సమస్యల పరిష్కారం చేస్తుంది ఇంకా సూక్ష్మమైన ఆలోచనలను వృద్ధి చేస్తుంది.
గంటలకొద్దీ మీ శ్రమని అందులో పెట్టాక,
ప్రతిఫలం అద్భుతంగా ఉంటుంది.
ఇప్పటి వరకు మీకు వివిధ రకములైన నృత్యకారులతో కలిసి పనిచేయడానికి అవకాశం కలిగింది
వారికి ఎన్నో నాట్య భంగిమలను మీరు సృష్టించడం కూడా జరిగింది.
అయితే ఈ నాట్య భంగిమలు ఎలా పని చేస్తాయో ఎప్పుడైనా ప్రశ్నించుకున్నారా?
ప్రతి నాట్య భంగిమ "ఫ్రేమ్స్" అనబడే వరుసగా పేర్చబడిన చిత్రాలతో ఏర్పడి ఉంటుంది.
ప్రతి ఫ్రేము దాని ముందు ఫ్రేము కంటే భిన్నంగా ఉంటుంది.
మీరు సృష్టించిన ప్రోగ్రాము, కంప్యూటరులో మొదలైనప్పుడు అది ఒక ఫ్రేము తరువాత మరొక ఫ్రేమును ప్రదర్శిస్తుంది.
అవి అత్యంత వేగంగా చూపించడం ద్వారా మనకి నృత్యకారుడు కదులుతున్నట్టు కనిపిస్తుంది.
యానిమేషన్ ప్రపంచమంతా ఈ రహస్యాన్ని ఆధారం చేసుకునే నడుస్తుంది.
మీరు నృత్యకారుడి నాట్య భంగిమలనే కాకుండా
వారి లక్షణాలను కూడా మార్చుకోవొచ్చు.
లక్షణాలకు ఉదాహరణగా నృత్యకారుడు తెరపై కనబడే స్థానం, నృత్యకారుడి యొక్క పరిమాణం,
నృత్యకారుడి రంగు,
మొదలైనవి చెప్పుకోవొచ్చు.
నృత్యకారుడి లక్షణాలు మార్చాలి అంటే "సెట్ బ్లాక్"ను ఉపయోగించాలి.
ఇప్పుడు సెట్ బ్లాక్ ను ఉపయోగించి నృత్యకారుడ్ని చిన్న పరిమాణంలో చూపడం ఎలాగో తెలుసుకుందాము.
మొదట, సెట్ బ్లాక్ ను ప్రోగ్రాములోకి తీసుకు రావాలి.
ఆ తర్వాత ఏ నృత్యకారుడి పరిమాణం తగ్గించాలో ఎన్నుకోవాలి
అక్కడ ఇచ్చిన ఎంపికలో మీకు నచ్చిన పరిమాణం పెట్టాలి, అంతే, మీ నృత్యకారుడి పరిమాణం మీరు చేసిన మార్పుకి తగ్గట్టు తెరపై కనపడుతుంది.
పూర్తి పరిమాణం వందవ అంకె ద్వారా తెలుసుకోవొచ్చు.
తక్కువ సంఖ్యను ఎంచుకుంటే, నృత్యకారుడి పరిమాణం తగ్గుతుంది.
నృత్యకారుడు పరిమాణం చిన్నదయ్యేకొద్దీ దూరంగా ఉన్నట్టు కనిపిస్తాడు.
వెనుకనే నిలబడి నాట్యం చేసేవారిని సృష్టించడానికి ఇదొక గొప్ప మార్గం.
ఈ సెట్ బ్లాక్ ఉపయోగించడం ద్వారా నృత్యకారుడి యొక్క కొలతలను
భ్రమణాన్ని,
స్థానాన్ని
మరియు రంగుని మార్చుకోవొచ్చు.
ఈ లక్షణాలతో చుట్టూ ఆడటం ద్వారా
ఈ లక్షణాలతో ప్రయోగం చేయడం ద్వారా మీరు అనేక రకములైన మార్పులను చేయవచ్చు. ఆ మార్పులను పాటల యొక్క వేరు వేరు భాగాలకు జతపర్చవచ్చు.
మీరు గుర్తుపెట్టుకోవాల్సిన విషయం ఏంటంటే ఇది వరకు మీరు సృష్టించిన నృత్యకారుడి లక్షణాలు మాత్రమే మీరు మార్చగలరు.
. సెట్ బ్లాక్ అనేది ఎల్లప్పుడూ "మాక్ ఎ న్యూ డాన్సర్" బ్లాక్ [కొత్త నృత్యకారుడ్ని సృష్టించే ఎంపిక] తర్వాతనే రావాలి.
ప్రయోగాలు చేయడానికి వెనుకాడొద్దు, మీ సృజనాత్మకతను
వాడండి మరియు ఆనందంగా మీ ఆలోచనలను ముందుకు తీసుకువెళ్ళండి.